Gazak oppozisiıasy Almatyda miting geçirdi
Şenbe güni Almatyda gazak oppozisiıasynyň aktiwistleri rugsat berilmedik miting geçirip, prezident Nursultan Nazarbaıewiň we ıakynda bolan parlament saılawlarynyň garşysyna çykyş etdiler.
Dürli habar beriş serişdeleriniň maglumatyna görä, mitinge 300-den bir müňe çenli adam gatnaşypdyr.
Mitingiň öňıany Respublika köşgüniň öňündäki meıdanyň töweregini polisiıa işgärleri diwar bolup gurşady. Şol böwedi böwüsmäge synanyşan oppozisionerleriň birnäçesi saklandy. Biraz soň taraplar ıakyndaky başga bir ıerde miting geçirmäge ylalaşdylar.
Mitingde çykyş eden oppozisiıa liderleri häkimiıetleri demokratik özgerişler geçirmäge we geçen aı Žanaözende bolan nebitçileriň gozgalaňyny adalatly derňemäge çagyrdylar. “Biz özgerişleri, parahatçylykly, demokratik özgerişleri isleıäris. Bagt isleıäris” diıip, megafondan Gazagystanyň birleşen Sosial-demokratik partiıasynyň egindeş başlygy Žarmahan Tuıakbaıew aıtdy.
Çak bilen iki sagat dowam eden bu miting Nazarbaıewiň “Nur-Otan” partiıasyna ıeňiş getiren 15-nji ıanwar saılawlaryndan bäri ikinji parahatçylykly mitingdir. Şol saılawlarda “Nur-Otan” partiıasy sesleriň 81% töweregini aldy diıildi, ıöne halkara synçylar bu saılawlaryň demokratik standartlara bap gelmändigini aıtdylar.
Şol saılawlar nebitçileriň şäheri Janaözende ençeme adamyň ölümine getiren polisiıa bilen nebitçilerin arasynda bolan çaknyşykdan bir aı soň geçirildi. Şol çaknyşyk Sowet Soıuzy dargaly bäri Gazagystanda iň elhenç gan döküşlik bolupdy.
Mitinge gatnaşyjylar gozgalaňa meçew bermekde aıyplanyp, tussag astyna alnan oppozisiıa wekilleriniň azatlyga çykarylmagyny talap etdiler. Oppozisiıa lideri Wladimir Kozlow we gazet redaktory Igor Wenıawskiı sosial ıigrenji öjükdirmekde we konstitusion düzgüni agdarmaga synanyşykda aıyplanyp, tussag edilipdi.
Şu hepde Gazagystanyň baş prokuraturasy 16-njy dekabrda polisiıanyň kanun esasynda ıarag ulanandygyny aıtdy. İöne gereginden artyk güıç ulanmak bilen bagly dört ıokary derejeli çinownigiň işi sud derňewinde.
Şenbe güni Almatynyň sudy mitingi gurnaıjy liderleri 15 gije-gündiz tussag astyna almak barada karar çykardy.
Gazagystanyň birleşen Sosial-demokratik partiıasynyň liderleri Bulat Obilow bilen Amirjan Kosanow mitingler we demonstrasiıalar geçirmek baradaky kanuny bozmakda günäli bilindi.